**เวทมนตร์คาถาใน*แฮร์รี่ พอตเตอร์*** เกิดขึ้นในชุดวรรณกรรมโดยผู้ประพันธ์ เจ. เค. โรว์ลิง การกล่าวถึงหลักของ "เวทมนตร์คาถา" ในเรื่องนั้นประกอบด้วยท่าทางประกอบการใช้ไม้กายสิทธิ์ของตัวละคร ประกอบกับการร่ายเวทมนตร์โดยออกเสียงหรือในใจ ในหนังสือและชุดภาพยนตร์ที่เกี่ยวข้อง ชื่อของเวทมนตร์คาถาหรือการเปล่งเสียงส่วนใหญ่นำมาจากตันติภาษา โดยเฉพาะอย่างยิ่ง ภาษาละติน ชื่อเหล่านี้ไม่ได้ถูกต้องตามหลักไวยากรณ์ในภาษาใด ๆ วลีที่ใช้ในการร่ายเวทมนตร์ส่วนใหญ่คล้ายกับคำภาษาละตินที่มีความหมายแต่ไม่ใช่คำภาษาละตินในตัวของมันเอง

ใน*แฮร์รี่ พอตเตอร์กับเจ้าชายเลือดผสม* ได้มีการเสนอแนวคิดการร่ายเวทมนตร์โดยไม่ต้องออกเสียง (คาถาไร้เสียง) ทำให้เวทมนตร์คาถาบางบทไม่มีการออกเสียง โดยก่อนหน้านั้น ทุกคาถาที่ร่ายออกมาโดยตัวละครสำคัญล้วนมีการท่องคาถาอย่างเหมาะสม แม้ผู้ใช้เวทมนตร์ผู้ใหญ่ระดับก้าวหน้าอาจใช้คาถาโดยไม่ต้องเปล่งเสียงออกมาในหนังสือเล่มก่อน ๆ ด้วยเหตุนี้ คำร่ายคาถาซึ่งใช้สำหรับเวทมนตร์บางบทที่พบใน*เจ้าชายเลือดผสม*และเรื่องต่อเนื่อง *เครื่องรางยมทูต* จึงไม่มี

เวทมนตร์คาถาที่อยู่ในรายการด้านล่างนี้เรียงตามคำร่ายคาถาในภาษาอังกฤษ โดยมีชื่อทั่วไปอยู่ในวงเล็บ คาถาบางบทไม่รู้คำร่ายคาถา และเพียงกล่าวถึงในข้อความเฉพาะชื่อไม่เป็นทางการ ซึ่งอาจเป็นเพราะปรากฏในเรื่องเฉพาะเมื่อร่ายแบบไม่เปล่งเสียงเท่านั้น หรือเพราะไม่เคยกล่าวถึงในหนังสือ เพียงแต่กล่าวถึงเท่านั้น เวทมนตร์คาถาส่วนใหญ่ที่ร่ายระหว่างตัวละครผู้ใหญ่ในหนังสือทั้งเจ็ดเล่มดูเหมือนจะไม่เปล่งเสียงออกมาเลย มีเพียงผลของคาถาเท่านั้นที่สามารถระบุได้

เนื้อหา

* A
* B
* C
* D
* E
* F
* G
* H
* I
* J
* K
* L
* M
* N
* O
* P
* Q
* R
* S
* T
* U
* V
* W
* X
* Y
* Z

A
-

### Accio (คาถาเรียกของ)

**เปล่งเสียง:** แอ๊กคิโอ
**ผลของเวทมนตร์:** ใช้เรียกวัตถุสิ่งของไปหาผู้ร่ายคาถาไม่ว่าของสิ่งนั้นจะอยู่ไกลแค่ไหนก็ตาม ตรงข้ามกับคาถาส่งของ
**ตัวอย่างการใช้:** กล่าวถึงครั้งแรกในแฮร์รี่ พอตเตอร์กับถ้วยอัคนี มอลลี่ วีสลีย์ใช้กับฝาแฝดวีสลีย์เพื่อริบผลิตภัณฑ์เกมกลวิเศษวีสลีย์ของพวกเขาจากกระเป๋า ก่อนพวกเขาออกเดินทางไปชมควิดดิชเวิลด์คัพ เฮอร์ไมโอนี่พยายามเรียนคาถานี้ระหว่างนั่งรถด่วนสายฮอกวอตส์, แฮร์รี่เรียกไม้กวาดของเขาเพื่อทำภารกิจที่หนึ่งของการประลองเวทไตรภาคี
**ที่มาของคำ:** accio เป็นภาษาละติน แปลว่า "ข้าเรียก" หรือ "ข้าขอ"
### Aguamenti

**เปล่งเสียง:** อากัวเมนตี
**ผลของเวทมนตร์:** พ่นลำน้ำออกจากไม้กายสิทธิ์ของผู้ร่ายคาถา
**ตัวอย่างการใช้:** เห็นครั้งแรกในแฮร์รี่ พอตเตอร์กับถ้วยอัคนี เมื่อเฟลอร์ดับไฟจากกระโปรงของเธอ, เอ่ยชื่อครั้งแรกในแฮร์รี่ พอตเตอร์กับเจ้าชายเลือดผสม เมื่อแฮร์รี่เรียนคาถานี้โดยเฉพาะในชั้นเรียนของศาสตราจารย์ฟลิตวิก ภายหลังแฮร์รี่เสกคาถานี้เพื่อพยายามให้น้ำแก่ดัมเบิลดอร์ดื่มหลังกินยาของโวลเดอมอร์ จากนั้นเพื่อดับไฟกระท่อมของแฮกริดเมื่อถูกไฟไหม้ภายหลัง
**ที่มาของคำ:** มาจากภาษาอังกฤษว่า aquarium ซึ่งหมายถึงตู้ปลา
### Alohomora (คาถาสะเดาะกลอน)

**เปล่งเสียง:** อาโลโฮโมร่า
**ผลของเวทมนตร์:** ใช้เปิดประตูหรือสะเดาะกลอน แต่ไม่มีผลถ้าถูกล็อกด้วยเวทมนตร์ต่อต้านการสะเดาะกลอน
**ตัวอย่างการใช้:** ใช้ตลอดทั้งเรื่อง โดยใช้ครั้งแรกโดยเฮอร์ไมโอนี่ในแฮร์รี่ พอตเตอร์กับศิลาอาถรรพ์ แต่ใช้น้อยลงในเรื่องเมื่อตัวละครพบประตูและหีบต่าง ๆ มากขึ้น และมีคาถาคุ้มครอง
**ที่มาของชื่อ:** โรว์ลิ่งชี้แจงว่ามาจากภาษา "ซิดิกิ" ในแอฟริกาตะวันตก มีความหมายว่า "เป็นมิตรต่อหัวขโมย"
### Anapneo

**เปล่งเสียง:** อาแนปนีโอ
**ผลของเวทมนตร์:** ทำให้ช่องอากาศโล่ง หากถูกขวาง
**ตัวอย่างการใช้:** เจอในแฮร์รี่ พอตเตอร์กับเจ้าชายเลือดผสม ฮอเรซ ซลักฮอร์นร่ายคาถานี้ใส่มาร์คัล เบลบี้เมื่อเขาเริ่มสำลัก
**ที่มาของชื่อ:** anapneo เป็นภาษากรีก แปลว่า "ทำให้หายใจ" หรือ "ทำให้ฟื้นสติ"
### (Anti-Cheating Spell)

**ผลของเวทมนตร์:** ใช้เสกลงบนกระดาษและปากกาขนนก เพื่อตรวจจับการกระทำใด ๆ ที่เป็นการโกงข้อสอบขณะเขียนคำตอบ
**ตัวอย่างการใช้:** กล่าวถึงในแฮร์รี่ พอตเตอร์กับศิลาอาถรรพ์ และแฮร์รี่ พอตเตอร์กับภาคีนกฟีนิกซ์ ซึ่งร่ายบนปากกาขนนกและกระดาษข้อสอบที่ฮอกวอตส์
### (Anti-Dissaparation Jinx)

**ผลของเวทมนตร์:** ต่อต้านการหายตัวหรือปรากฏตัวในบริเวณชั่วเวลาหนึ่ง สันนิษฐานว่าใช้ป้องกันศัตรูมิให้เข้ามาในพื้นที่ที่มีการป้องกัน หรือใช้เป็นกับดักศัตรูให้อยู่ในพื้นที่
**ตัวอย่างการใช้:** กล่าวถึงในภาคีนกฟีนิกซ์ ดัมเบิลดอร์ใช้เพื่อดักผู้เสพความตายไว้ในกองปริศนา นอกจากนี้ยังร่ายกับฮอกวอตส์เมื่อนานมาแล้ว ทำให้ไม่มีใครหายตัวเข้าหรือออกในบริเวณฮอกวอตส์ได้
### (Antonin Dolohov's Curse)

**ผลของเวทมนตร์:** สร้างริ้วสายเปลวไฟสีม่วง สร้างความบาดเจ็บรุนแรงโดยไม่แสดงอาการภายนอก
**ตัวอย่างการใช้:** กล่าวถึงในภาคีนกฟีนิกซ์ แอนโทนิน โดโลฮอฟร่ายคาถานี้สามครั้งระหว่างการสู้ระหว่างผู้เสพความตายกับสมาชิกกองทัพดัมเบิลดอร์ที่กระทรวงเวทมนตร์ ที่จริงแล้วมีคำร่ายคาถา แต่ไม่เปล่งเสียงออกมาเพราะเฮอร์ไมโอนี่ร่ายคาถาทำให้โดโลฮอฟไม่มีเสียง
### Aparecium

**เปล่งเสียงว่า:** อะพาเรซีอุม
**ผลของเวทมนตร์:** เสกให้หมึกล่องหนปรากฏ
**ตัวอย่างการใช้:** ในแฮร์รี่ พอตเตอร์กับห้องแห่งความลับ เฮอร์ไมโอนี่พยายามเสกให้สมุดบันทึกของริดเดิ้ลปรากฏตัวอักษรที่ซ่อนอยู่
**ที่มาของชื่อ:** apareo เป็นคำภาษาละติน แปลว่า "ทำให้มองเห็นหรือปรากฏ"
### Avada Kedavra (คำสาปพิฆาต)

**เปล่งเสียงว่า:** อะวาดา เคดาฟ-รา
**ผลของเวทมนตร์:** ทำให้ผู้ต้องคำสาปตายทันทีโดยไม่เจ็บปวด ไม่มีคาถาต่อต้านหรือวิธีป้องกันคาถานี้ อย่างไรก็ตาม หากมีใครสละชีวิตของตนให้แก่อีกคน บุคคลที่ถูกช่วยนั้นจะไม่ได้รับผลกระทบที่เป็นอันตรายจากคำสาปทุกชนิดโดยผู้โจมตีโดยเจาะจงบุคคล (นั่นคือ ลิลี่ พอตเตอร์สละชีวิตของตนเพื่อแฮร์รี่ พอตเตอร์ในเงื้อมมือของโวลเดอมอร์ แฮร์รี่ก็จะได้รับการคุ้มครองจากคำสาปที่โวลเดอมอร์ร่าย) เป็นหนึ่งในสามคำสาปโทษผิดสถานเดียว
**หมายเหตุ:** บุคคลเพียงสองคนที่เป็นที่ทราบว่ารอดชีวิตจากคำสาปพิฆาต คือ แฮร์รี่ พอตเตอร์กับโวลเดอมอร์ เพราะฝ่ายหลังได้รับการคุ้มครองจากฮอร์ครักซ์ แฮร์รี่ถูกคาถานี้สองครั้ง นกฟีนิกซ์เองก็สามารถรอดชีวิตจากคำสาปพิฆาตได้ โดยพวกมันจะระเบิดเป็นไฟเช่นเดียวกับที่จะเกิดขึ้นเมื่อมันสิ้นอายุขัย และเกิดขึ้นใหม่จากเถ้าถ่าน นี่เกิดขึ้นในภาคีนกฟีนิกซ์
**ที่มาของชื่อ:** โรวลิงอธิบายว่า เป็นคาถาโบราณในภาษาอราเมอิก และเป็นคำดั้งเดิมของ "อะบราคาดาบรา" ซึ่งหมายความว่า "ให้ทุกอย่างถูกทำลาย" เดิมคาถานี้ใช้รักษาอาการเจ็บป่วย และ "สิ่ง" นั้นหมายถึงอาการเจ็บป่วย การใช้ชื่อนี้ของโรวลิงอาจได้รับอิทธิพลมาจากคำว่า cadaver ในภาษาละตินที่แปลว่า ศพ
### Avis

**เปล่งเสียงว่า:** อาวิส
**ผลของเวทมนตร์:** เสกฝูงนกออกมาจากไม้กายสิทธิ์ของผู้ร่าย เมื่อใช้ร่วมกับคาถาออบพุกโนแล้ว สามารถให้นกนั้นโจมตีเป้าหมายได้
**ตัวอย่างการใช้:** แสดงในแฮร์รี่ พอตเตอร์กับถ้วยอัคนี ร่ายโดยคุณโอลลิแวนเดอร์เพื่อทดสอบไม้กายสิทธิ์ของวิกเตอร์ ครัม ในเจ้าชายเลือดผสม เฮอร์ไมโอนี่เป็นคนร่าย ตามด้วยออบพุกโนเพื่อสั่งให้นกโจมตีรอน
**ที่มาของชื่อ:** avis เป็นภาษาละติน แปลว่า "นก"

B
-

### (Babbling Curse)

**ผลของเวทมนตร์:** คาดว่าเสกให้ผู้ต้องคำสาปพูดไม่ชัดเมื่อพยายามพูด
**ตัวอย่างการใช้:** ในแฮร์รี่ พอตเตอร์กับห้องแห่งความลับ กิลเดอรอย ล็อกฮาร์ตอ้างอย่างผิด ๆ ว่ารักษาคาถานี้
### (Banishing Charm)

**ผลของเวทมนตร์:** **คาถาส่งของ** ตรงข้ามกับ "แอ๊กซิโอ" เสกไล่วัตถุไป
**ตัวอย่างการใช้:** พบในแฮร์รี่ พอตเตอร์กับถ้วยอัคนี โดยเฮอร์ไมโอนี่เสกเบาะส่งไปในชั้นเรียนคาถา แฮร์รี่ยังประสบความสำเร็จอย่างดีเยี่ยมในการเสกเบาะส่งไปในชั้นเรียนนั้นเช่นกัน
### (Bat-Bogey Hex)

**ผลของเวทมนตร์:** ขยายปีศาจของเป้าหมายอย่างพิสดาร ให้มันมีปีก และให้พวกมันโจมตีเป้าหมาย
**ตัวอย่างการใช้:** พรรณานาว่าจินนี่ วีสลีย์เป็นผู้ร่ายคาถานี้อย่างชำนาญ เธอแสดงมันในแฮร์รี่ พอตเตอร์กับภาคีนกฟีนิกซ์กับเดรโก มัลฟอย และในแฮร์รี่ พอตเตอร์กับเจ้าชายเลือดผสมต่อแซกคาไรอัส สมิท
### (Bedazzling Hex)

**ผลของเวทมนตร์:** **คำแช่งลานตา** คล้ายกับคาถาพรางตา สามารถใช้ปกปิดบุคคลหรือวัตถุได้ ทั้งยังใช้ในการสร้างผ้าคลุมล่องหน
**ตัวอย่างการใช้:** กล่าวถึงในแฮร์รี่ พอตเตอร์กับเครื่องรางยมทูต โดยซิโนฟิลิเลียส เลิฟกู๊ด เมื่อพูดถึงวิธีการอย่างหนึ่งที่อาจใช้สร้างผ้าคลุมล่องหน
### (Bubble-Head Charm)

**ผลของเวทมนตร์:** เสกอากาศฟองใหญ่รอบศีรษะของผู้ใช้ มีผลทางเวทมนตร์เทียบเท่ากับชุดสกูบา
**ตัวอย่างการใช้:** ในถ้วยอัคนี เซดริก ดิกกอรีและเฟลอร์ เดลากูร์ใช้คาถานี้ใต้น้ำในภารกิจที่สองในการประลองเวทไตรภาคี ในภาคีนกฟีนิกซ์ มีอธิบายว่านักเรียนฮอกวอตส์หลายคนใช้เมื่อเดินผ่านห้องโถง เพราะกลิ่นเหม็นอันเกิดจากการเล่นตลกกับโดโลเรส อัมบริดจ์

C
-

### (Caterwauling Charm)

**ผลของเวทมนตร์:** ทุกคนที่เข้ามาในอาณาเขตของ**คาถาแมวครวญ**จะทำให้เกิดเสียงกรีดร้องแหลมสูง
**ตัวอย่างการใช้:** ใช้ในแฮร์รี่ พอตเตอร์กับเครื่องรางยมทูต ผู้เสพความตายร่ายไว้ทั่วบริเวณฮอกส์มีดเพื่อตรวจสอบผู้รบกวน
### Cave Inimicum

**เปล่งเสียง:** คาเว อินิมีคัม
**ผลของเวทมนตร์:** เสริมความแข็งแรงของการอำพรางจากศัตรู
**ตัวอย่างการใช้:** พบเฉพาะในเครื่องรางยมทูต เฮอร์ไมโอนี่และแฮร์รี่ร่ายเพื่อเสริมการป้องกันของที่ตั้งค่าย
### (Cheering Charm)

**ผลของเวทมนตร์:** ให้ผู้ถูกคาถามีความสุขและพึงพอใจ อย่างไรก็ตาม คาถาที่แรงเกินไปอาจทำให้ผู้ต้องคาถาระเบิดหัวเราะอย่างควบคุมไม่ได้
**ตัวอย่างการใช้:** พบครั้งแรกในแฮร์รี่ พอตเตอร์กับนักโทษแห่งอัซคาบัน
### Colloportus

**เปล่งเสียงว่า:** คอลโลพอร์ตัส
**ผลของเวทมนตร์:** ล็อกประตูด้วยเวทมนตร์ ทำให้ไม่สามารถเปิดได้ด้วยวิธีของมักเกิ้ล เป็นคาถาตรงข้ามกับอาโลโฮโมร่า
**ตัวอย่างการใช้:** ใช้ในแฮร์รี่ พอตเตอร์กับภาคีนกฟีนิกซ์ เฮอร์ไมโอนีเสกในกระทรวงเวทมนตร์
### (Colour-Change Charm)

**ผลของเวทมนตร์:** เปลี่ยนสีของวัตถุ
**ตัวอย่างการใช้:** รอนพยายามใช้ในเที่ยวรถไฟแรกไปยังฮอกวอตส์ กล่าวถึงในวิชาพ่อมดระดับสามัญในภาคีนกฟีนิกซ์ และแฮร์รี่ใช้กับโปสเตอร์ทีมชัดลีย์แคนนอนของรอนเมื่อร่องรอยหายไป
### Confringo

**เปล่งเสียงว่า:** คอนฟรินโก
**ผลของเวทมนตร์:** ทำให้ทุกอย่างที่สัมผัสกับคาถาระเบิดลุกเป็นไฟ
**ตัวอย่างการใช้:** เห็นเฉพาะในเครื่องรางยมทูต ในบทแรก ๆ แฮร์รี่ใช้เพื่อทำลายรถพ่วงข้างของมอเตอร์ไซค์บินได้ ภายหลัง เฮอร์ไมโอนีใช้เพื่อพยายามฆ่านากินีและเปิดทางหนีจากบ้านของบาธิลดา แบ็กช็อตในก็อดดริกส์เฮลโล่
### Confundo (คาถางงงัน)

**เปล่งเสียงว่า:** คอนฟันโด
**ผลของเวทมนตร์:** ทำให้ผู้ต้องคาถาสับสน มึนงง ขี้ลืมมากเกินและมีแนวโน้มทำตามคำสั่งง่าย ๆ โดยไม่คิดก่อน
**ตัวอย่างการใช้:** กล่าวถึงครั้งแรกในนักโทษแห่งอัซคาบัน เมื่อเซเวอร์รัส สเนปเสนอว่าแฮร์รี่กับเฮอร์ไมโอนี่ถูกคาถางงงันให้เชื่อว่าซิเรียส แบล็กเป็นผู้บริสุทธิ์ ในแฮร์รี่ พอตเตอร์กับถ้วยอัคนี มีคนว่า คาถางงงันทรงพลังทำให้ถ้วยอัคนีเลือกผู้ท้าชิงการประลองเวทไตรภาคีคนที่สี่ (ใช้คำว่า คาถาพัลวันจิต) เห็นชัดครั้งแรกเมื่อเฮอร์ไมโอนีเสกใส่คอร์แม็ก แม็คล้ากเก้น
### (คำสาปกรีดม่านตา)

**ผลของเวทมนตร์:** คำสาปที่สร้างความเจ็บปวด
**ตัวอย่างการใช้:** เสนอโดยซิเรียสในถ้วยอัคนีว่าเป็นวิธีการเอาชนะมังกรในภารกิจแรกของการประลองเวทไตรภาคี และใช้โดยครัมเพื่อจุดประสงค์นี้ กล่าวถึงอีกครั้งในภาคีนกฟีนิกซ์ว่ามาดามมักซีมร่ายกับยักษ์
### Crucio (คำสาปกรีดแทง)

**เปล่งเสียง:** ครูซิโอ
**ผลของเวทมนตร์:** สร้างความเจ็บปวดใหญ่หลวงจนไม่อาจทนได้แก่ผู้ต้องคำสาป เป็นหนึ่งในสามคำสาปโทษผิดสถานเดียว
**ตัวอย่างการใช้:** เห็นครั้งแรกในถ้วยอัคนี เมื่อบาร์ตี้ เคร้าช์ จูเนียร์ (ปลอมตัวเป็นมู้ดดี้) ใช้กับแมงมุม ผู้เสพความตายมักใช้เพื่อทรมาน และโวลเดอมอร์ใช้เพื่อการลงโทษ แม้กับสมุนของเขาเอง
**หมายเหตุ:** คาถาจะไม่ได้ผลถ้าผู้เสกไม่มีเจตนาให้เหยื่อรู้สึกเจ็บปวดจริง ๆ

D
-

### Defodio (คาถาเซาะร่อง)

**เปล่งเสียง:** ดีโฟดีโอ
**ผลของเวทมนตร์:** สามารถแกะสลักหรือขุดวัตถุต่าง ๆ ได้ เช่น หินและเหล็กกล้า
**ตัวอย่างการใช้:** แฮร์รี่ รอนและเฮอร์ไมโอนีร่ายในแฮร์รี่ พอตเตอร์กับเครื่องรางยมทูตเพื่อช่วยขุดเปิดทางออกจากอุโมงค์กริงกรอตส์
### Deletrius (คาถาสลายตัว)

**เปล่งเสียง:** ดีลิตริอัส
**ผลของเวทมนตร์:** สลายหลักฐานคาถาที่เคยร่ายมาก่อนโดยไม้กายสิทธิ์นั้น เปิดเผยโดยไพรออร์ อินคานตาโต้
**ตัวอย่างการใช้:** พบเฉพาะในแฮร์รี่ พอตเตอร์กับถ้วยอัคนี เมื่อเอมอส ดิกกอรี่กำจัดผลสะท้อนของตรามารจากไม้กายสิทธิ์ของแฮร์รี่
### Densaugeo

**เปล่งเสียง:** เด็นเซากีโอ
**ผลของเวทมนตร์:** ทำให้ฟันของผู้ต้องคาถาโตขึ้นในอัตราที่น่าตกใจ
**ตัวอย่างการใช้:** พบเฉพาะในถ้วยอัคนี เดรโกร่ายใส่แฮร์รี่ ซึ่งสะท้อนไปถูกเฮอร์ไมโอนี่ ซึ่งทำให้ฟันของเฮอร์ไมโอนี่โตขึ้น
### Deprimo

**เปล่งเสียง:** เดพรีโม
**ผลของเวทมนตร์:** ลมแรงซึ่งสามารถคลายสิ่งต่าง ๆ ให้หลวม ทำให้นุ่มขึ้นได้ และยังสามารถใช้เพื่อถอดวัตถุต่าง ๆ ออก
**ตัวอย่างการใช้:** พบเฉพาะในเครื่องรางยมทูต เมื่อเฮอร์ไมโอนี่ร่ายคาถาระเบิดพื้นห้องนั่งเล่นของครอบครัวเลิฟกู๊ดเป็นหลุม
### Diffindo

**เปล่งเสียง:** ดิฟฟินโด
**ผลของเวทมนตร์:** ฉีกหรือเปิดวัตถุ
**ตัวอย่างการใช้:** ในถ้วยอัคนี รอนต้องการกำจัดลูกไม้จากชุดคลุมของเขา, เมื่อแฮร์รี่ต้องการพูดคุยกับเซดริกอย่างเร่งด่วนจึงร่ายคาถานี้เพื่อฉีกกระเป๋า ทำให้เข้าเรียนสาย
### (Disillusionment Charm)

**ผลของเวทมนตร์:** ทำให้เป้าหมายกลายเป็นมองไม่เห็น หรือใกล้เคียง
**ตัวอย่างการใช้:** พบครั้งแรกในแฮร์รี่ พอตเตอร์กับศิลาอาถรรพ์ เมื่อดัมเบิลดอร์บอกแฮร์รี่ว่าเขาไม่ต้องการผ้าคลุมทำให้ล่องหน ในแฮร์รี่ พอตเตอร์กับภาคีนกฟีนิกซ์ มู้ดดี้เสกคาถานี้ต่อแฮร์รี่ เซโนฟิเลียส เลิฟกู๊ด กล่าวในเครื่องรางยมทูต ว่า ผ้าคลุมล่องหนบางครั้งสร้างขึ้นจากการเสก**คาถาพรางตา**นี้ใส่ผ้าคลุมธรรมดา
### Duro

**เปล่งเสียง:** ดูโร
**ผลของเวทมนตร์:** ทำให้วัตถุแข็ง
**ตัวอย่างการใช้:** พบในเครื่องรางยมทูต เฮอร์ไมโอนี่ร่ายเมื่อหลบหนีจากผู้เสพความตายที่ฮอกวอตส์

E
-

### Engorgio (คาถาขยายใหญ่)

**เปล่งเสียง:** เอ็นกอร์จิโอ
**ผลของเวทมนตร์:** เสกให้วัตถุมีขนาดใหญ่ขึ้น
**ตัวอย่างการใช้:** ไม่แน่ชัดว่าแฮกริดใช้คาถานี้กับฟักทองของเขาในแฮร์รี่ พอตเตอร์กับห้องแห่งความลับ ยังพบในแฮร์รี่ พอตเตอร์กับถ้วยอัคนีเมื่อบาร์ตี้ เคร้าช์ จูเนียร์ ซึ่งปลอมตัวเป็นมู้ดดี้ เสกแมงมุมให้แสดงผลกระทบของคำสาปสะกดใจ
### (Entrail-Expelling Curse)

**ผลของเวทมนตร์:** สันนิษฐานว่าเสกให้เครื่องใน (คือ ลำไส้) หลุดออกจากร่างกาย
**ตัวอย่างการใช้:** กล่าวถึงครั้งแรกในแฮร์รี่ พอตเตอร์กับภาคีนกฟีนิกซ์ เมื่อแฮร์รี่ไปเยี่ยมเซนต์มังโกหลังนากินีโจมตีอาเธอร์ วีสลีย์ ขณะเฝ้ากองปริศนา
### Episky

**เปล่งเสียง:** เอพิสกี้
**ผลของเวทมนตร์:** ใช้รักษาอาการบาดเจ็บค่อนข้างเล็กน้อย เมื่อร่ายคาถานี้ ผู้ต้องคาถาจะรู้สึกว่าร่างกายส่วนที่ได้รับบาดเจ็บร้อนมากและเย็นมาก
**ตัวอย่างการใช้:** ใช้ในถ้วยอัคนี หลังสิ้นสุดภารกิจแรกของการประลองเวทไตรภาคี ในแฮร์รี่ พอตเตอร์กับเจ้าชายเลือดผสม นิมฟาดอร่า ท็องส์ใช้คาถานี้เพื่อซ่อมจมูกที่หักของแฮร์รี่ และแฮร์รี่ใช้ซ่อมปากของเดเมลซา ร็อบบินส์ ด้วยความรู้ของแฮร์รี่ เขาคิดว่าคาถานี้อาจจัดอยู่ในหมวดหมู่คาถารักษา
**ที่มาของชื่อ:** episkeu ภาษากรีกหมายถึง "ซ่อมแซม ฟื้นฟู"
### Erecto

**เปล่งเสียง:** อีเร็กโต
**ผลของเวทมนตร์:** ตั้งวัตถุ
**ตัวอย่างการใช้:** อาจใช้ในถ้วยอัคนี โดยพ่อมดใช้ที่จุดตั้งค่ายใกล้กับควิดดิชเวิลด์คัพ แฮร์รี่กับเฮอร์ไมโอนี่ใช้ในเครื่องรางยมทูต
### Evanesco (คาถาอันตรธาน)

**เปล่งเสียง:** อีวาเนสโค
**ผลของเวทมนตร์:** ทำให้สิ่งของหายไป
**ตัวอย่างการใช้:** ใช้ในภาคีนกฟีนิกซ์โดยสเนปเพื่อให้น้ำยาของแฮร์รี่หายไปจากหม้อใหญ่ของเขา ยิ่งไปกว่านั้น เมื่อเฟร็ดกับจอร์จแสดงลูกอมทำให้อ้วกของตน ลี จอร์แดนใช้ล้างถังอาเจียนด้วยคาถานี้
**หมายเหตุ:** มิเนอร์วา มักกอนนากัล ว่าในเครื่องรางยมทูต วัตถุและสิ่งมีชีวิตที่หายไปนั้น จะไปยัง "สิ่งไม่มีตัวตน ซึ่งอาจกล่าวได้ว่า คือทุกสิ่ง"
### Expecto Patronum (คาถาผู้พิทักษ์)

**เปล่งเสียง:** เอกซ์เปกโต พาโตรนุม
**ผลของเวทมนตร์:** ร่ายเวทเสกให้ความรู้สึกด้านบวกที่อยู่ส่วนลึกที่สุดของผู้ร่ายมีตัวตน เช่น ความสนุกหรือความหวัง รู้จักกันในนาม ผู้พิทักษ์ ซึ่งร่ายขึ้นมาให้เป็นผู้คุ้มครอง และเป็นอาวุธมากกว่าผู้ล่าวิญญาณ ผู้พิทักษ์ยังป้องกันผู้เสกจากผู้คุมวิญญาณและเลธิโฟลด์ และสามารถขับไล่พวกมันไปได้ และยังใช้ในหมู่ภาคีนกฟีนิกซ์เพื่อส่งสาร ตามข้อมูลในสัตว์มหัศจรรย์และถิ่นที่อยู่ คาถานี้เป็นคาถาป้องกันต่อเลธิโฟลด์เพียงคาถาเดียว รูปลักษณ์ของผู้พิทักษ์มีลักษณะเฉพาะตัวตามมดแต่ละคน โดยมากผู้พิทักษ์มีลักษณะเป็นสัตว์ เช่น ผู้พิทักษ์ของแฮร์รี่เป็นกวางตัวผู้ ผู้พิทักษ์ของรอนเป็นสุนัขเทอร์เรีย ผู้พิทักษ์ของเฮอร์ไมโอนี่เป็นตัวนาก ผู้พิทักษ์ของจินนี่เป็นม้า ผู้พิทักษ์ของเซเวอร์รัสเป็นกวางตัวเมีย เป็นต้น
**ตัวอย่างการใช้:** เห็นครั้งแรกใน*นักโทษแห่งอัซคาบัน* เมื่อผู้คุมวิญญาณปรากฏบนรถด่วนสายฮอกวอตส์ และเฮอร์ไมโอนี่เล่าว่ารีมัส ลูปินขับไล่ผู้คุมวิญญาณโดยเสกวัตถุสีเงินขนาดใหญ่จากไม้กายสิทธิ์ ผู้พิทักษ์มีรูปร่างของแฮร์รี่ปรากฏครั้งแรกในเกมควิดดิช และตัวละครอื่นใช้ตลอดทั้งเรื่องที่เหลือ
### Expelliarmus (คาถาปลดอาวุธ)

**เปล่งเสียง:** เอกซ์เปลล์ลิอาร์มัส
**ผลของเวทมนตร์:** คาถานี้ใช้ปลดอาวุธพ่อมดอีกคน ซึ่งส่งผลให้ไม้กายสิทธิ์ของผู้ต้องคาถานั้นหลุดจากการเกาะกุม
**ตัวอย่างการใช้:** เห็นครั้งแรกในแฮร์รี่ พอตเตอร์กับห้องแห่งความลับ เมื่อสเนปปลดอาวุธกิลเดอรอย ล็อกฮาร์ดในชมรมการต่อสู้ตัวต่อตัว จากนั้นใช้เกือบทั่วไปตลอดทั้งเรื่องที่เหลือ
### Expulso

**เปล่งเสียง:** เอ็กซ์พัลโซ
**ผลของเวทมนตร์:** ทำให้วัตถุระเบิด แรงระเบิดนั้นอาจขึ้นอยู่กับเจตนาของผู้ใช้
**ตัวอย่างการใช้:** ผู้เสพความตายใช้ในความพยายามจับแฮร์รี่ในเครื่องรางยมทูต คาถาถูกโต๊ะที่แฮร์รี่ยืนอยู่ข้างหลัง ทำให้เกิดแรงระเบิดที่กระแทกแฮร์รี่ไปชนกำแพงด้วยพลังมาก

F
-

### Ferula

**เปล่งเสียง:** เฟอรูล่า
**ผลของเวทมนตร์:** สร้างผ้าพันแผลและเฝือก
**ตัวอย่างการใช้:** ลูปินใช้ในแฮร์รี่ พอตเตอร์กับนักโทษแห่งอัซคาบันเพื่อดามขาที่หักของรอน
### (Fidelius Charm)

**ผลของเวทมนตร์:** คาถาซึ่งเกี่ยวข้องกับข้อมูลลับที่ซ่อนอยู่ภายในวิญญาณของผู้รักษาความลับ ข้อมูลนี้เรียกกลับคืนมาได้กระทั่งผู้รักษาความลับเลือกที่จะเปิดเผยข้อมูลนั้นเอง ผู้ที่ได้รับการบอกความลับไม่อาจเปิดเผยต่อผู้อื่น
**ตัวอย่างการใช้:** ในนักโทษแห่งอัซคาบัน มีการอธิบายว่าเมื่อแฮร์รี่ยังเป็นทารก เขาแห่งพ่อแม่ เจมส์และลิลี่ พอตเตอร์ ถูกซ่อนจากโวลเดอมอร์โดยคาถานี้ ภายหลัง ในแฮร์รี่ พอตเตอร์กับภาคีนกฟีนิกซ์ คาถานี้ใช้ซ่อนตำแหน่งของสำนักงานใหญ่ภาคีนกฟีนิกซ์ สมาชิกภาคีในแฮร์รี่ พอตเตอร์กับเครื่องรางยมทูตยังใช้เพื่อคุ้มครองบ้านของตน
**หมายเหตุ:** ในเครื่องรางยมทูต เมื่อผู้รักษาความลับตาย ทุกคนที่เคยได้รับบอกความลับจะกลายเป็นผู้รักษาความลับทันที และสามารถส่งต่อความลับนั้นแก่ผู้อื่นได้
### (Fiendfyre Curse)

**ผลของเวทมนตร์:** สร้างไฟรุนแรงอย่างยิ่ง อันตรายและควบคุมไม่ได้ ซึ่งอาจมีรูปร่างของสัตว์ร้าย อย่างอสรพิษ ไคมีรา และมังกร
**ตัวอย่างการใช้:** ในเครื่องรางยมทูต วินเซ็นต์ แครปเสก**เพลิงปิศาจ**ในห้องต้องประสงค์กับแฮร์รี่ รอนและเฮอร์ไมโอนี่ ซึ่งสามารถหลบหนีออกมาบนไม้กวาดได้พร้อมกับเดรโกและกอยล์ ฮอร์ครักซ์ถูกทำลายด้วยคาถานี้
### Finite Incantatem

**เปล่งเสียง:** ฟินิเต้ อินคานทาเท็ม
**ผลของเวทมนตร์:** ลบล้างคาถาจำนวนมากหรือผลของคาถาจำนวนมาก
**ตัวอย่างการใช้:** สเนปใช้ในห้องแห่งความลับเพื่อฟื้นฟูระเบียบในชมรมการต่อสู้ตัวต่อตัว เมื่อแฮร์รี่กับเดรโกกำลังต่อสู้ตัวต่อตัว ลูปินใช้คำสั้น "ไฟไนท์" ในภาคีนกฟีนิกซ์
### (Flagrante Curse)

**ผลของเวทมนตร์:** ทำให้วัตถุที่ได้รับผลเผาไหม้เนื้อมนุษย์เมื่อถูกสัมผัส
**ตัวอย่างการใช้:** พบในห้องนิรภัยของตระกูลเลสเตรงจ์ในเครื่องรางยมทูต เพื่อเป็นการขัดขวางหัวขโมย
### Flagrate

**เปล่งเสียง:** ฟลาเกรต
**ผลของเวทมนตร์:** ด้วยคาถานี้ ไม้กายสิทธิ์ของผู้ร่ายสามารถทิ้งรอยลุกเป็นไฟ
**ตัวอย่างการใช้:** ทอม ริดเดิ้ลร่ายในห้องแห่งความลับเพื่อเรียงตัวสะกดใหม่ของ "ทอม มาร์โวโล่ ริดเดิ้ล" เป็น "ฉันคือลอร์ดโวลเดอมอร์" และเฮอร์ไม่โอนีร่ายในภาคีนกฟีนิกซ์เพื่อระบุประตูในห้องปริศนาที่สมาชิกกองทัพดัมเบิลดอร์เปิดแล้วด้วยเครื่องหมายกากบาท
### (Flame-Freezing Charm)

**ผลของเวทมนตร์:** ทำให้ไฟไม่เป็นอันตรายเมื่อสัมผัส
**ตัวอย่างการใช้:** กล่าวถึงในบทแรกของนักโทษแห่งอัซคาบันในหนังสือ "ประวัติศาสตร์เวทมนตร์" พ่อมดแม่มดใช้คาถานี้ระหว่างการเผาพ่อมดแม่มดในยุคกลาง
### (Flying Charm)

**ผลของเวทมนตร์:** ร่ายกับไม้กวาดเพื่อให้บินได้
**ตัวอย่างการใช้:** เดรโกกล่าวถึงคาถานี้เมื่อถามรอนอย่างเสียดสีว่าใครเสกคาถานี้ใส่ไม้กวาดของรอนในภาคีนกฟีนิกซ์ระหว่างการฝึกซ้อมควิดดิชหนแรก ยังกล่าวถึงในควิดดิชในยุคต่าง ๆ
### (Freezing Charm)

**ผลของเวทมนตร์:** ทำให้วัตถุเคลื่อนไหวไม่ได้
**ตัวอย่างการใช้:** ตามฮอเรซ ซลักฮอร์น คาถานี้จะทำให้สัญญาณกันขโมยของมักเกิ้ลไม่ดัง
### Furnunculus

**เปล่งเสียงว่า:** เฟอร์นันคูลัส
**ผลของเวทมนตร์:** ทำให้ผู้ต้องคาถาปกคลุมไปด้วยหนอง
**ตัวอย่างการใช้:** แฮร์รี่ใช้กับเดรโกในถ้วยอัคนี แต่สะท้อนไปถูกกอยล์แทน

G
-

### Germineo

**เปล่งเสียง:** เจอร์มีนิโอ
**ผลของเวทมนตร์:** สร้างของเลียนแบบของวัตถุที่ถูกเสก ตามที่เปิดเผยโดยก๊อบลินกริ๊บฮุก ของเลียนแบบนั้นล้วนไม่มีค่า และอยู่ได้นานหลายชั่วโมง
**ตัวอย่างการใช้:** ในเครื่องรางยมทูต เฮอร์ไมโอนี่เสกล็อกเกตซลาซาร์ สลิธีรินของปลอมเพื่อซ่อนร่องรอยจากอัมบริดจ์
### (Gemino Curse)

**ผลของเวทมนตร์:** เมื่อใดก็ตามที่วัตถุที่ถูกเสกคำสาปนี้ถูกสัมผัส จะเพิ่มจำนวนตัวเองมากขึ้นโดยไม่มีคุณค่า เพื่อซ่อนของจริง และของปลอมนั้นยังสามารถเพิ่มจำนวนเองได้อีกด้วย
**ตัวอย่างการใช้:** พบในเครื่องรางยมทูต เมื่อแฮร์รี่ รอน เฮอร์ไมโอนี่และกริ๊บฮุกบุกเข้าไปยังห้องนิรภัยของตระกูลเลสแตรงจ์ในกริงกร็อตส์ มีผลใหญ่หลวงดังเช่นในห้องที่เต็มไปด้วยของปลอมไร้ประโยชน์
### Glisseo

**เปล่งเสียง:** กลีเซโอ
**ผลของเวทมนตร์:** ทำให้ขั้นบันไดแบนราบและสร้างเป็นทางลาดหรือรางเลื่อน
**ตัวอย่างการใช้:** เฮอร์ไมโอนี่เสกเพื่อหลบหนีจากการติดตามของผู้เสพความตายในเครื่องรางยมทูต, หอหญิงถูกเสกคาถานี้เพื่อให้ผู้ชายไม่สามารถขึ้นไปได้
### (Gripping Charm)

**ผลของเวทมนตร์:** ใช้เพื่อช่วยให้บางคนหยิบจับสิ่งต่าง ๆ ได้มีประสิทธิภาพยิ่งขึ้น คาถานี้เสกกับลูกควัฟเฟิลเพื่อช่วยให้เชสเซอร์จับลูกควัฟเฟิลกับถือไม้กวาดไปพร้อมกันได้
**ตัวอย่างการใช้:** กล่าวถึงในควิดดิชในยุคต่าง ๆ

H
-

### Homenum Revelio

**เปล่งเสียง:** โฮโมนัม รีเวลิโอ
**ผลของเวทมนตร์:** เผยตัวมนุษย์ใกล้กับผู้เสก
**ตัวอย่างการใช้:** ใช้โดยดัมเบิลดอร์เพื่อตรวจดูแฮร์รี่ในผ้าคลุมล่องหน แต่เอ่ยชื่อครั้งแรกหลายครั้งโดยตัวละครหลายคนในเครื่องรางยมทูต และเฮอร์ไมโอนี่ยังใช้เมื่อเดินทางไปถึงกริมโมลด์เพลซหลังเพิ่งหลบหนีจากผู้เสพความตายที่ถนนท็อตแนมคอร์ด
### (Homorphus Charm)

**ผลของเวทมนตร์:** ทำให้แอนนิเมจัสหรือวัตถุที่ถูกเปลี่ยนรูปร่างกลับคืนสู่ร่างเดิม
**ตัวอย่างการใช้:** ซิเรียสกับลูปินใช้กับหนูชื่อสแคบเบอร์ส ซึ่งเปิดเผยว่าเขาคือ ปีเตอร์ เพ็ดดิกรูในนักโทษแห่งอัซคาบัน
### (Hot-Air Charm)

**ผลของเวทมนตร์:** ทำให้ไม้กายสิทธิ์ปล่อยลมร้อนออกมา
**ตัวอย่างการใช้:** เฮอร์ไมโอนี่ใช้ในภาคีนกฟีนิกซ์เพื่อทำให้เสื้อคลุมแห้ง และเพื่อละลายหิมะ อัลบัส ดัมเบิลดอร์ใช้ในเจ้าชายเลือดผสมเพื่อทำให้เสื้อคลุมของแฮร์รี่และของเขาแห้ง
### (Hover Charm)

**ผลของเวทมนตร์:** ทำให้วัตถุลอยสูงขึ้นจากพื้นดินและเคลื่อนที่ตามผู้เสก
**ตัวอย่างการใช้:** ด๊อบบี้ใช้ในเล่ม*ห้องแห่งความลับ*เพื่อยกเค้ก ทำให้แฮร์รี่ถูกกล่าวหาว่าใช้เวทมนตร์ในบ้าน
### (Hurling Hex)

**ผลของเวทมนตร์:** ทำให้ไม้กวาดสั่นกระตุกอย่างรุนแรงในอากาศและพยายามเหวี่ยงผู้ขี่ออก
**ตัวอย่างการใช้:** ในศิลาอาถรรพ์ ควีเรลล์อาจกำลังร่ายคาถานี้อยู่โดยไร้เสียงและไม่ถือไม้กายสิทธิ์ระหว่างแมตช์ควิดดิช

I
-

### Impedimenta

**เปล่งเสียง:** อิมเปดิเมนต้า
**ผลของเวทมนตร์:** คาถาทรงพลังนี้สามารถขัดขวาง ทำให้แข็ง มัด กระแทกกลับ และโดยทั่วไปกีดขวางทางของเป้าหมายจากผู้เสก ขอบเขตการแสดงผลของคาถานี้โดยเจาะจงที่ผู้ร่ายสามารถควบคุมได้นั้นไม่แน่ชัด หากไม่ระบุแน่ชัด จะทำให้มีผลค่อย ๆ หมดไปดังที่ระบุในเครื่องรางยมทูต
**ตัวอย่างการใช้:** ใช้ในถ้วยอัคนีเมื่อแฮร์รี่กำลังฝึกคาถานี้ในภารกิจที่สาม และใช้โดยมาดามฮู้ชเพื่อหยุดมิให้แฮร์รี่สู้กับเดรโก ผู้ร่ายเวทที่มีอำนาจกล้าแข็งดูเหมือนจะสามารถเสกให้เป้าหมายพัดปลิวไปได้
### Imperio (คำสาปสะกดใจ)

**เปล่งเสียง:** อิมเปริโอ
**ผลของเวทมนตร์:** ทำให้เหยื่อของคำสาปเชื่อฟังคำสั่งทั้งที่เปล่งเสียงและไม่เปล่งเสียงของผู้ร่าย ประสบการณ์ของการถูกควบคุมด้วยคาถานี้นั้นอธิบายว่าเป็นการปลดปล่อยอย่างสมบูรณ์วิเศษจากสำนึกความรับผิดชอบใด ๆ หรือกังวลถึงการกระทำของคนอื่น โดยสูญเสียเจตจำนงเสรีของผู้นั้นไป อย่างไรก็ตาม การต่อต้านผลของคาถานี้นั้นเป็นไปได้เช่นกัน และหลายคนสามารถเอาชนะได้ รวมทั้งแฮร์รี่และเคร้าช์ทั้งคนพ่อและคนลูก ผู้เรียนรู้ต่อต้านคำสาปหลังได้รับผลกระทบเป็นระยะเวลานาน แฮร์รี่อธิบายความรู้สึกการเป็นผู้ร่ายว่าเหมือนควบคุมหุ่นกระบอกผ่านไม้กายสิทธิ์ เป็นหนึ่งในสามคำสาปโทษผิดสถานเดียว
**ตัวอย่างการใช้:** เห็นครั้งแรกในถ้วยอัคนี แนะนำโดยบาร์ตี้ เคร้าช์ จูเนียร์ (ซึ่งแสดงเป็นมู้ดดี้) และใช้กับแมงมุม ภายหลังเขาใช้กับนักเรียนทุกคนเพื่อดูว่ามีใครเอาชนะมันได้หรือไม่ แฮร์รี่ใช้ในเครื่องรางยมทูตในกริงกรอตส์กับก๊อบลินและทราเวอร์ส และโดยผู้เสกความตายใส่ไพอัส ทิกเนส
### (Imperturbable Charm)

**ผลของเวทมนตร์:** ทำให้วัตถุเช่นประตู ไม่มีอะไรผ่านออกมาได้ (ทุกอย่าง รวมทั้งเสียงและวัตถุ)
**ตัวอย่างการใช้:** นางวีสลีย์ใช้ในภาคีนกฟีนิกซ์ใส่ประตูห้องที่ภาคีกำลังประชุมอยู่ เพื่อป้องกันลูกชายของเธอไม่ให้แอบฟัง
### Impervius

**เปล่งเสียงว่า:** อิมเพอร์วิอัส
**ผลของเวทมนตร์:** ทำให้สสารและพลังภายนอกบางอย่างถูกขับออกไป รวมถึงน้ำ
**ตัวอย่างการใช้:** เฮอร์ไมโอนีใช้ในนักโทษแห่งอัซคาบันกับแว่นตาของแฮร์รี่ระหว่างการแข่งขันควิดดิช และยังใช้กับทีมควิดดิชกริฟฟินดอร์ในภาคีนกฟีนิกซ์ ทั้งสองครั้งทำให้สมาชิกทีมมองเห็นในฝนที่ตกลงมาอย่างหนัก ในเครื่องรางยมทูต เฮอร์ไมโอนี่ใช้เพื่อคุ้มครองแฮร์รี่ รอน และกริ๊ปฮุกจากสมบัติที่กำลังเผาไหม้ในห้องนิรภัยของตระกูลเลสแตรงจ์
### Incarcerous

**เปล่งเสียง:** อินคาเซอรัส
**ผลของเวทมนตร์:** ผูกมัดรอบคนหรือวัตถุด้วยเชือก
**ตัวอย่างการใช้:** เป็นคาถาไร้ชื่อ ใช้โดยลูปินเพื่อผูกมัดสเนปในเพิงโหยหวนในนักโทษแห่งอัซคาบัน และเพ็ตดิกรูว์ใช้กับแฮร์รี่ในถ้วยอัคนีเพื่อผูกแฮร์รี่กับหลุมศพของทอม ริดเดิ้ล คำร่ายคาถานั้นเอ่ยครั้งแรกในภาคีนกฟีนิกซ์ เมื่ออัมบริดจ์เข้าไปในการต่อสู้กับพวกเซ็นทอร์ และแฮร์รี่ยังใช้กับอินเฟอไรในถ้ำเก็บฮอร์ครักซ์ของโวลเดอมอร์ ในเจ้าชายเลือดผสม
### Incendio

**เปล่งเสียงว่า:** อินเซนดิโอ
**ผลของเวทมนตร์:** จุดไฟ ไฟที่ออกมานั้นโหมกระพือในอากาศ
**ตัวอย่างการใช้:** เบลลาทริกซ์ เลสแตรงจ์จุดไฟเผากระท่อมของแฮกริดในเจ้าชายเลือดผสม
### (Intruder Charm)

**ผลของเวทมนตร์:** ตรวจจับผู้บุกรุกและทำให้สัญญาณเตือนภัยดัง
**ตัวอย่างการใช้:** ซลักฮอร์นใช้คาถานี้กับบ้านมักเกิ้ลที่เขาอาศัยอยู่ชั่วคราว ทำให้เขาตรวจจับดัมเบิลดอร์กับแฮร์รี่เมื่อพวกเขามาถึงในเจ้าชายเลือดผสม

J
-

### (Jelly-Legs Jinx)

**ผลของเวทมนตร์:** ทำให้ขาของผู้ถูกคำสาปใช้การไม่ได้ชั่วขณะหนึ่ง ทำให้ผู้นั้นโอนเอนไปมาอย่างช่วยเหลือไม่ได้
**ตัวอย่างการใช้:** เฮอร์ไมโอนี่ใช้ครั้งแรกกับแฮร์รี่ระหว่างฝึกภารกิจที่สามของการประลองเวทไตรภาคี ในถ้วยอัคนี

L
-

### Langlock

**เปล่งเสียง:** แล็งล็อก
**ผลของเวทมนตร์:** ตรึงลิ้นของผู้ถูกเสกไว้กับเพดานปาก ประดิษฐ์ขึ้นโดยเซเวอร์รัส สเนป
**ตัวอย่างการใช้:** แฮร์รี่ใช้กับพีฟส์และฟิลช์ในเจ้าชายเลือดผสม
### Legilimens (คาถาพินิจใจ)

**เปล่งเสียง:** เลจิลิเมนส์
**ผลของเวทมนตร์:** ให้ผู้ร่ายล้วงเข้าไปในจิตใจของเหยื่อ ทำให้ผู้ร่ายเห็นความทรงจำ ความคิดและอารมณ์ของเหยื่อ
**ตัวอย่างการใช้:** สนเปใช้กับแฮร์รี่ระหว่างการเรียนสกัดใจในภาคีนกฟีนิกซ์ และดัมเบิลดอร์ใช้กับครีเชอร์ โวลเดอมอร์ใช้หลายครั้งเพื่อให้เห็นความคิดของแฮร์รี่
### Levicorpus

**เปล่งเสียง**: เลวิคอร์พัส (มักใช้แบบไร้เสียง)
**ผลของเวทมนตร์:** ทำให้เหยื่อลอยกลับหัว บางครั้งเกิดร่วมกับแสงสีขาวสว่างวาบ ประดิษฐ์โดยเซเวอร์รัส สเนป คาถาลบล้าง คือ ลิเบอราคอร์พัส
**ตัวอย่างการใช้:** เดิมแสดงให้เห็นว่าเป็นคาถาไร้เสียงโดยเฉพาะ แต่ในเครื่องรางยมทูต ข้อความแสดงว่าเฮอร์ไมโอนีกระซิบคำร่ายเพื่อยกตัวแฮร์รี่ขึ้นเพื่อที่เขาจะขโมยถ้วยของเฮลกา ฮัฟเฟิลพัฟได้ แฮร์รี่รู้จากการอ่านโน้ตที่เขียนไว้โดยเจ้าชายเลือดผสม ในภาคีนกฟีนิกซ์ แฮร์รี่เห็นในเพนซิฟว่าพ่อของเขาใช้คาถานี้กับสเนป
### Liberacorpus

**เปล่งเสียง**: ลิเบอราคอร์พัส
**ผลของเวทมนตร์:** ทำให้คืนสภาพจากคาถาเลวิคอร์พัส ประดิษฐ์โดยเซเวอร์รัส สเนป
**ตัวอย่างการใช้:** แฮร์รี่ใช้คาถานี้กับตัวเองในเครื่องรางยมทูตหลังจัดการนำฮอร์ครักซ์จากชั้นวางในห้องนิรภัยของตระกูลเลสแตรงจ์แล้ว
### Locomotor

**เปล่งเสียง:** โลโคมอเตอร์
**ผลของเวทมนตร์:** ร่ายพร้อมกับบอกชื่อวัตถุ ซึ่งไม้กายสิทธิ์กำลังชี้อยู่นั่น คาถาทำให้วัตถุที่เอ่ยชื่อลอยขึ้นในอากาศและเคลื่อนไปรอบ ๆ ตามเจตนาของผู้ร่าย
**ตัวอย่างการใช้:** เห็นท็องส์ใช้ในภาคีนกฟีนิกซ์เพื่อย้ายหีบของแฮร์รี่จากห้อง
### Locomotor Mortis (คำสาปผูกขา)

**เปล่งเสียง:** โลโคมอเตอร์ มอร์ติส
**ผลของเวทมนตร์:** ผูกขาเข้าด้วยกัน ทำให้ผู้ต้องคำสาปไม่อาจเคลื่อนที่ด้วยขาได้ไม่ว่าวิธีการใด ๆ เป้าหมายสามารถกระโดดได้เมื่อต้องคาถานี้ แต่ไม่สามารถเดินได้หากไม่แก้คาถาก่อน
**ตัวอย่างการใช้:** เดรโกใช้กับเนวิลล์ ลองบัตทอมในศิลาอาถรรพ์
### Lumos

**เปล่งเสียง:** ลูมอส
**ผลของเวทมนตร์:** ส่องลำแสงแคบ ๆ ซึ่งสว่างจากปลายไม้กายสิทธิ์ เหมือนกับไฟฉาย
**ตัวอย่างการใช้:** เห็นครั้งแรกในแฮรี่พอตเตอร์ กับนักโทษแห่งอัซคาบัน
**หมายเหตุ:** คาถาแก้คือ น็อกซ์ ซึ่งเป็นการดับแสงนั้น ผู้ร่ายคาถานี้สามารถร่ายคาถาอื่นได้ขณะคาถานี้ยังมีผลอยู่

M
-

### Mobiliarbus

**เปล่งเสียง:** โมบิลิอาร์บัส
**ผลของเวทมนตร์:** ทำให้ต้นไม้ลอยขึ้นจากพื้นเล็กน้อยและยกมันไปวางไว้ที่ผู้เสกชี้ไม้กายสิทธิ์
**ตัวอย่างการใช้:** ในนักโทษแห่งอัซคาบัน เฮอร์ไมโอนีใช้คาถานี้เคลื่อนต้นคริสต์มาสจากร้านไม้กวาดสามอันข้างโต๊ะของเธอเพื่อซ่อนแฮร์รี่ ซึ่งอยู่ในฮ้อกส์มี้ดอย่างผิดกฎ
### Mobilicorpus

**เปล่งเสียง:** โมบิลิคอร์พัส
**ผลของเวทมนตร์:** ยกร่างคนให้ลอยขึ้นจากพื้นเล็กน้อยและยกไปวางยังที่ที่ผู้ร่ายชี้ไม้กายสิทธิ์ไป
**ตัวอย่างการใช้:** ในนักโทษแห่งอัซคาบัน ซิเรียส แบล็กใช้กับเซเวอร์รัส สเนป
### Morsmordre (ตรามาร)

**เปล่งเสียง:** มอร์สมอร์เดร
**ผลของเวทมนตร์:** เสกตรามาร เครื่องหมายของโวลเดอมอร์ มักใช้เป็นเครื่องหมายของความตาย หรือเพื่อสร้างความหวาดกลัว ดูเหมือนโวลเดอมอร์เป็นผู้ประดิษฐ์คาถานี้
**ตัวอย่างการใช้:** บาร์ตี้ เคร้าช์ จูเนียร์ใช้ในถ้วยอัคนี และใช้ในเจ้าชายเลือดผสมเหนือปราสาทเพื่อลวงดัมเบิลดอร์มาเพื่อสังหาร
### Muffliato

**เปล่งเสียง:** มัฟฟลิอาโต้
**ผลของเวทมนตร์:** ทำให้คนใกล้เคียง หรือผู้ที่ถูกชี้ไม้กายสิทธิ์ ไม่อาจได้ยินการสนทนาใกล้ ๆ ได้
**ตัวอย่างการใช้:** แฮร์รี่กับรอนใช้กับครูและคนหลายคนในเจ้าชายเลือดผสม

N
-

### Nox

**เปล่งเสียง:** น็อกซ์
**ผลของเวทมนตร์:** ยกเลิกคาถาลูมอส

O
-

### (Obliteration Charm)

**ผลของเวทมนตร์:** ลบสิ่งที่ไม่ต้องการให้เห็นอีกครั้งออกไป
**ตัวอย่างการใช้:** เฮอร์ไมโอนี่ใช้ในภาคีนกฟีนิกซ์เพื่อลบรอยเท้าที่เธอ แฮร์รี่และรอนทิ้งไว้ในหิมะ
### Obliviate (คาถาลบความจำ)

**เปล่งเสียง:** ออบลิวิอาเต้
**ผลของเวทมนตร์:** ลบความทรงจำเกี่ยวกับเหตุการณ์ใดเหตุการณ์หนึ่ง
**ตัวอย่างการใช้:** กล่าวถึงครั้งแรกในศิลาอาถรรพ์ โดยรอนบอกว่าใช้กับมักเกิลที่เคยเห็นมังกร ใช้ครั้งแรกในห้องแห่งความลับ โดยล็อกฮาร์ตต้องการใช้กับแฮร์รี่และรอน แต่คาถาสะท้อนกลับเพราะไม้กายสิทธิ์ของรอนได้รับความเสียหาย ทำให้ล็อกฮาร์ตสูญเสียความทรงจำส่วนใหญ่ไป
### Obscuro

**เปล่งเสียง:** ออบสกูโร
**ผลของเวทมนตร์:** สร้างผ้าปิดตาปิดตาเหยื่อ ทำให้ผู้นั้นมองไม่เห็นรอบตัว
**ตัวอย่างการใช้:** เฮอร์ไมโอนี่ใช้ในเครื่องรางยมทูตกับภาพเหมือนของฟินีแอส ไนเจลลัส แบล็ก
### Oppugno

**เปล่งเสียง:** อ็อพพักโน
**ผลของเวทมนตร์:** ทำให้วัตถุที่ถูกเสกขึ้นโจมตี
**ตัวอย่างการใช้:** เฮอร์ไมโอนี่ใช้เสกให้ฝูงนกโจมตีรอนในเจ้าชายเลือดผสม
### Orchideous

**เปล่งเสียง:** ออร์คิดดีอุส
**ผลของเวทมนตร์:** เสกให้มีช่อดอกไม้ออกมาจากปลายไม้กายสิทธิ์
**ตัวอย่างการใช้:** โอลลิแวนเดอร์ใช้ทดสอบไม้กายสิทธิ์ของเฟลอร์ในถ้วยอัคนี

P
-

### Pack

**เปล่งเสียง:** แพ็ก
**ผลของเวทมนตร์:** เก็บหีบ หรือกระเป๋าเดินทางทุกแบบ
**ตัวอย่างการใช้:** ลูปินใช้ในสำนักงานของเขาในนักโทษแห่งอัซคาบัน, และอีกครั้งโดยท็องส์ในภาคีนกฟีนิกซ์
### (Permanent Sticking Charm)

**ผลของเวทมนตร์:** ทำให้วัตถุติดอยู่กับที่อย่างถาวร
**ตัวอย่างการใช้:** กล่าวถึงครั้งแรกในภาคีนกฟีนิกซ์ ซิเรียสสงสัยว่าภาพวาดแม่ของเขาถูกติดแน่นกับกำแพงด้วยคาถาเช่นว่า ในเครื่องรางยมทูต แฮร์รี่ค้นพบว่าการใช้คาถานี้ติดภาพของเขาแน่นกับห้อง
### Peskipiksi Pesternomi

**เปล่งเสียง:** เพสกิพิกซี่ เพสเตอร์โนมี
**ผลของเวทมนตร์:** คาถาของล็อกฮาร์ตใช้กับพิกซี่ แต่ไม่แน่ว่ามีผลจริงหรือไม่
### Petrificus Totalus

**เปล่งเสียง:** เพ็ตตริฟิคัส โททาลัส
**ผลของเวทมนตร์:** ใช้เพื่อผูกร่างของเหยื่อซึ่งคล้ายกับทหารท่าวันทยาหัตถ์ คาถานี้ไม่จำกัดการหายใจหรือการมองเห็น และปกติเหยื่อมักลงไปนอนกับพื้น
**ตัวอย่างการใช้:** เฮอร์ไมโอนี่ใช้ครั้งแรกในศิลาอาถรรพ์ ผู้ซึ่งพยายามหยุดเนวิลล์มิให้หยุดเธอ รอนและแฮร์รี่ออกจากห้องนั่งเล่นรวมไปตามหาศิลาอาถรรพ์ จากนั้นใช้ตลอดเรื่องที่เหลือ โดยเฉพาะอย่างยิ่งระหว่างการต่อสู้ในกองปริศนาในภาคีนกฟีนิกซ์ พบใช้สองครั้งในเจ้าชายเลือดผสม เดรโกใช้คาถากับแฮร์รี่บนรถไฟ และดัมเบิลดอร์ใช้คาถากับแฮร์รี่เพื่อให้เขาขยับตัวไม่ได้ตอนที่อยู่บนหอดูดาว คาถานี้เสื่อมเมื่อดัมเบิลดอร์ถูกฆ่า
**หมายเหตุ:** ตาของเหยื่อยังสามารถขยับได้
### Piertotum Locomotor

**เปล่งเสียง:** ปิเอร์โททัม โลโคมอเทอร์
**ผลของเวทมนตร์:** เสกให้รูปปั้นและชุดเกราะมีชีวิตทำตามคำสั่งของผู้ร่ายคาถา
**ตัวอย่างการใช้:** ในเครื่องรางยมทูต มักกอนนากัลใช้คาถานี้เสกชุดเกราะและรูปปั้นในฮอกวอตส์ให้มีชีวิตเพื่อป้องกันปราสาท
### Point me

**เปล่งเสียง:** พ้อยท์มี
**ผลของเวทมนตร์:** ทำให้ปลายไม้กายสิทธิ์ของผู้ร่ายชี้ไปทางทิศเหนือ เสมือนกับเป็นเข็มทิศ
**ตัวอย่างการใช้:** แฮร์รี่ใช้คาถานี้ระหว่างภารกิจที่สามของการประลองเวทไตรภาคีในถ้วยอัคนี
### Portus

**เปล่งเสียง:** พอร์ตัส
**ผลของเวทมนตร์:** เปลี่ยนวัตถุให้เป็นกุญแจนำทาง วัตถุนั้นจะเรืองแสงสีน้ำเงินอย่างประหลาดเพื่อแสดงว่ามันได้ถูกเปลี่ยนเป็นกุญแจนำทางแล้ว
**ตัวอย่างการใช้:** ดัมเบิลดอร์ใช้ในภาคีนกฟีนิกซ์
**หมายเหตุ:** การใช้กุญแจนำทางต้องได้รับความเห็นชอบจากกระทรวง
### Prior Incantato

**เปล่งเสียง:** ไพร-ออร์ อินคานตาโต้
**ผลของเวทมนตร์:** ทำให้เห็นภาพสะท้อนของคาถาสุดท้ายที่ร่ายจากไม้กายสิทธิ์ที่ถูกร่าย
**ตัวอย่างการใช้:** เอม็อส ดิกกอรี่ใช้ในถ้วยอัคนีเพื่อค้นหาคาถาสุดท้ายที่เสกโดยไม้กายสิทธิ์ของแฮร์รี่ หลังถูกพบในมือของวิงกี้ เอลฟ์ประจำบ้าน
### (Protean Charm)

**ผลของเวทมนตร์:** สร้างของจำลองวัตถุที่ได้รับผลระยะไกลตามการเปลี่ยนแปลงต่อของจริง
**ตัวอย่างการใช้:** ใช้ครั้งแรกในภาคีนกฟีนิกซ์ เฮอร์ไมโอนี่ใช้คาถานี้กับเหรียญทองเกลเลียนปลอมจำนวนมาก โดยระบุเวลาและวันที่ของการพบปะครั้งต่อไปของกองทัพดัมเบิลดอร์ กล่าวกันว่าเป็นคาถาระดับ ว.พ.ร.ส.
### Protego (คาถาเกราะวิเศษ)

**เปล่งเสียง:** โพรเทโก้
**ผลของเวทมนตร์:** คาถาเกราะวิเศษนี้ทำให้คาถา คำสาปและคำแช่งตั้งแต่เล็กน้อยถึงรุนแรงสะท้อนกลับไปยังผู้โจมตี หรืออย่างน้อยช่วยป้องกันมิให้เกิดผลได้เต็มที่ นอกจากนี้ยังสร้างเกราะขึ้นมาจากไม้กายสิทธิ์ของผู้ร่าย
**ตัวอย่างการใช้:** เห็นครั้งแรกในถ้วยอัคนี ซึ่งแฮร์รี่ พอตเตอร์ถูกสอนโดยเฮอร์ไมโอนี่ในการเตรียมพร้อมกับภารกิจที่สามของการประลองเวทไตรภาคี และยังใช้อีกตลอดทั้งเรื่อง ตัวอย่างในภาคีนกฟีนิกซ์ ที่แฮร์รี่ป้องกันการพินิจใจของสเนปหลังบทเรียนอันยาวนาน
### Protego Horribilis

**เปล่งเสียง:** โพรเทโก้ ฮอริบิลิส
**ผลของเวทมนตร์:** ให้ความคุ้มครองบางอย่างต่อศาสตร์มืด
**ตัวอย่างการใช้:** ฟลิตวิกใช้คาถานี้พยายามเสริมการป้องกันปราสาทในเครื่องรางยมทูต
### Protego Totalum

**เปล่งเสียง:** โพรเทโก้ โททาลัม
**ผลของเวทมนตร์:** ให้ความคุ้มครองบางอย่างต่อพื้นที่หรือที่พักอาศัย
**ตัวอย่างการใช้:** ในเครื่องรางยมทูต เป็นหนึ่งในคาถาที่เฮอร์ไมโอนี่และแฮร์รี่เสกป้องกันบริเวณตั้งเต้นท์ของเขาจากแขกไม่พึงประสงค์

Q
-

### Quietus

**เปล่งเสียง:** ไควเอตตัส
**ผลของเวทมนตร์:** ทำให้เสียงที่ดังขึ้นอย่างมหาศาลด้วยเวทมนตร์นั้นกลับคืนปกติ เป็นคาถาตรงข้ามกับโซนอร์รัส
**ตัวอย่างการใช้:** ใช้ในถ้วยอัคนีโดยลูโด แบ็กแมน

R
-

### Reducio

**เปล่งเสียง:** เรดูซิโอ
**ผลของเวทมนตร์:** ทำให้วัตถุที่ถูกเสกให้ขยายใหญ่ขึ้นด้วยเวทมนตร์กลับเล็กลง เป็นคาถาตรงข้ามกับเอ็นกอร์จิโอ
**ตัวอย่างการใช้:** บาร์ตี้ เคร้าช์ จูเนียร์ (ในคราบมู้ดดี้) ใช้ย่อส่วนแมงมุมที่เขาเสกให้ใหญ่ขึ้นเพื่อสาธิตคำสาปกรีดแทง
### Reducto (คาถาทลายด่าน)

**เปล่งเสียง:** รีดัคโต
**ผลของเวทมนตร์:** ระเบิดวัตถุแข็ง ๆ ได้
**ตัวอย่างการใช้:** ในถ้วยอัคนี แฮร์รี่ใช้ทลายแนวพุ่มไม้ระหว่างภารกิจที่สามของการประลองเวทไตรภาคี และจบลงด้วยระเบิดลูกเล็ก ๆ ในนั้น, ในเจ้าชายเลือดผสม สมาชิกภาคีนกฟีนิกซ์พยายามใช้คาถานี้ทลายประตูซึ่งผู้เสพความตายกั้นไว้เมื่อพวกเขาเผชิญกับดัมเบิลดอร์บนหอคอยดูดาว
### (Refilling Charm)

**ผลของเวทมนตร์:** เติมเครื่องดื่มอะไรก็ได้ที่อยู่ในภาชนะที่ผู้เสกชี้ไม้กายสิทธิ์
**ตัวอย่างการใช้:** ในเจ้าชายเลือดผสม เมื่อแฮร์รี่เห็นว่าแฮกริดและซลักฮอร์นกำลังดื่มเหล้าหมักจนหมด
### Relashio

**เปล่งเสียง:** รีแลชชีโอ
**ผลของเวทมนตร์:** คาถาใช้บังคับให้คนและสิ่งนั้นปล่อยสิ่งที่ฉวยหรือกำไว้ด้วยการปล่อยประกายเป็นไฟ หรือปล่อยน้ำร้อนออกมาใต้น้ำ
**ตัวอย่างการใช้:** แฮร์รี่ใช้กับกรินดีโลว์ในภารกิจที่สองของการประลองเวทไตรภาคี ใช้อย่างชำนาญกว่าโดยบ็อบ อ็อกเดนในเจ้าชายเลือดผสม ส่งให้มาร์โวโล่ ก๊อนท์ถอยหลังจากความพยายามโจมตีนี้, เฮอร์ไมโอนี่ใช้ในเครื่องรางยมทูตเพื่อปล่อยนางแคตเตอร์โมลจากเก้าอี้ที่ถูกล่ามโซ่
### Rennervate

**เปล่งเสียง:** เรนเนอวาเต้
**ผลของเวทมนตร์:** ปลุกให้บางคนกลับฟื้นคืนสติ ให้ผลตรงข้ามกับคาถาสตูเปฟาย
**ตัวอย่างการใช้:** ในถ้วยอัคนี เอม็อส ดิกกอรี่กับดัมเบิลดอร์ใช้เพื่อปลุกครัมและบาร์ตี้ เคร้าช์ จูเนียร์ ในเจ้าชายเลือดผสม แฮร์รี่ใช้เพื่อพยายามปลุกดัมเบิลดอร์ที่ถูกคำสาบในถ้ำริมทะเล
**ที่มาของชื่อ:** โรวลิงเปลี่ยนชื่อจาก Ennervate อย่างเป็นทางการ
### Reparo

**เปล่งเสียง:** เรปาโร
**ผลของเวทมนตร์:** ซ่อมวัตถุที่พังหรือได้รับความเสียหาย
**ตัวอย่างการใช้:** ใช้หลายครั้งตลอดทั้งเรื่อง ใช้ครั้งแรกโดยเฮอร์ไมโอนี่ เมื่อเธอใช้ซ่อมกำแพงที่แตกหัก วัตถุที่แตกหักนั้นมักอธิบายว่า "บิน" กลับไปอยู่ที่เดิม อย่างไรก็ดี สสารบรรจุในวัตถุที่แตกหักนั้นไม่ได้รับการฟื้นฟูด้วย
**หมายเหตุ:** มีของบางสิ่งที่ไม่อาจซ่อมได้ด้วยคาถานี้ ตัวอย่างเช่น ไม้กายสิทธิ์ แต่ในเครื่องรางยมทูต แฮร์รี่ได้ใช้ไม้กายสิทธิ์เอลเดอร์ซ่อมแซมไม้กายสิทธิ์ดั้งเดิมของเขา ซึ่งอาจเป็นเนื่องจากอำนาจมหาศาลของมัน
### Repello Muggletum (คาถาขับไล่มักเกิล)

**เปล่งเสียง:** รีเพลโล มักเกิลตัม
**ผลของเวทมนตร์:** ให้มักเกิลอยู่ห่างจากสถานที่ของพ่อมดโดยทำให้พวกเขาจดจำการประชุมสำคัญที่พวกเขาลืม หรือทำให้มักเกิลลืมว่าพวกเขามาทำอะไร ณ ที่นั้น
**ตัวอย่างการใช้:** ใช้ป้องกันสถานที่ต่าง ๆ เช่น สถานที่แข่งขันควิดดิชเวิลด์คัพ และฮอกวอตส์ ในเครื่องรางยมทูต คาถานี้เป็นหนึ่งในคาถาป้องกันของแฮร์รี่และเฮอร์ไมโอนี่
### Rictusempra

**เปล่งเสียง:** ริกตัสเซมปรา
**ผลของเวทมนตร์:** ผู้ต้องคาถามีความรู้สึกเหมือนถูกจั๊กจี๊ ปรากฏแสงสีเงิน
**ตัวอย่างการใช้:** แฮร์รี่ใช้กับเดรโกในชมรมการต่อสู้ตัวต่อตัวในห้องแห่งความลับ
### Riddikulus

**เปล่งเสียง:** ริดดิคูลัส
**ผลของเวทมนตร์:** คาถาใช้ต่อกรกับบ็อกการ์ต คาถานี้จะบังคับให้บ็อกการ์ตเปลี่ยนร่างไปเป็นสิ่งที่ผู้เสกกำลังตั้งสมาธิอยู่ เมื่อใช้อย่างถูกต้อง มันจะถูกเปลี่ยนเป็นร่างที่น่าขบขัน
**ตัวอย่างการใช้:** เห็นครั้งแรกในนักโทษแห่งอัซคาบัน สอนโดยลูปิน เห็นครั้งที่สองในถ้วยอัคนีในเขาวงกดแห่งภารกิจที่สาม ครั้งสุดท้ายเห็นในภาคีนกฟีนิกซ์ เมื่อนางวีสลีย์พยายามร่ายคาถานี้ใส่บ็อกการ์ตในกริมโมลด์เพลซ

S
-

### Salvio Hexia

**เปล่งเสียง:** ซัลวิโอ เฮ็กเซีย
**ผลของเวทมนตร์:** ให้ความคุ้มครองบางอย่างต่อคำแช่ง
**ตัวอย่างการใช้:** แฮร์รี่กับเฮอร์ไมโอนี่ร่ายคาถานี้เพื่อเสริมการป้องกันบริเวณที่พักจากผู้บุกรุกในเครื่องรางยมทูต
### Scourgify

**เปล่งเสียง:** สกอร์จิฟาย
**ผลของเวทมนตร์:** ทำความสะอาด
**ตัวอย่างการใช้:** ท็องส์ใช้ครั้งแรกเพื่อทำความสะอาดกรงของเฮ็ดวิกในภาคีนกฟีนิกซ์
### Sectumsempra

**เปล่งเสียง:** เซ็กตัมเซ็มปร้า
**ผลของเวทมนตร์:** ทำให้ผู้ต้องคำสาปได้รับบาดเจ็บอย่างรุนแรง อธิบายว่าเหมือนกับคนนั้น "ถูกฟันด้วยดาบ" ประดิษฐ์ขึ้นโดยเซเวอร์รัส สเนป
**ตัวอย่างการใช้:** พบใช้ครั้งแรกในภาคีนกฟีนิกซ์ เมื่อสเนปใช้ในความทรงจำกับเจมส์ แต่พลาดและเพียงทำให้แก้มของเขามีรอยขีดข่วนเท่านั้น แฮร์รี่ พอตเตอร์ใช้กับเดรโกสำเร็จในเจ้าชายเลือดผสม ในช่วงแรกของเครื่องรางยมทูต สเนปร่ายคำสาปนี้ถูกจอร์จ วีสลีย์โดยไม่ได้ตั้งใจระหว่างการเคลื่อนย้ายแฮร์รี่จากซอยพรีเวต เป็นที่ทราบกันว่าเป็นคาถาที่สเนปเชี่ยวชาญ
**หมายเหตุ:** แม้สเนปจะสามารถรักษาบาดแผลที่เกิดกับเดรโกด้วยคำสาปได้อย่างง่ายดาย ด้วย "คำร่ายคาถาที่ฟังเกือบเหมือนเพลง" นางวีสลีย์ไม่สามารถรักษาจอร์จได้ เมื่อหูของเขาถูกตัดด้วยคำสาป คาถานี้พบในหนังสือตำราปรุงยาขั้นสูงเล่มเก่าของแฮร์รี่ คาถานี้มีคำว่า "สำหรับศัตรู" กำกับอยู่ด้านข้าง
### Serpensortia

**เปล่งเสียง:** เซอร์เพนซอร์เทีย
**ผลของเวทมนตร์:** เสกงูตัวหนึ่งขึ้นมาจากไม้กายสิทธิ์ของผู้ร่าย
**ตัวอย่างการใช้:** เดรโกใช้ระหว่างต่อสู้ตัวต่อตัวกับแฮร์รี่ในห้องแห่งความลับ และโดยโวลเดอมอร์ในการต่อสู้ตัวต่อตัวกับดัมเบิลดอร์ในภาคีนกฟีนิกซ์
### Silencio

**เปล่งเสียง:** ซิเลนซีโอ
**ผลของเวทมนตร์:** ทำให้บางสิ่งเงียบเสียงลงทันที
**ตัวอย่างการใช้:** ใช้ครั้งแรกในภาคีนกฟีนิกซ์ เมื่อเฮอร์ไมโอนี่เสกให้กบและนกเรเวนเงียบเสียงในชั้นเรียนคาถา และอีกครั้งเพื่อให้ผู้เสพความตายไม่มีเสียงขณะพยายามใช้คาถากับแฮร์รี่ และใช้โดยโวลเดอมอร์ในเครื่องรางยมทูตระหว่างการสู้รบที่ฮอกวอตส์
### (Slug-Vomiting Charm)

**ผลของเวทมนตร์:** ปล่อยลำแสงสีเขียวใส่เหยื่อ ทำให้อาเจียนออกมาเป็นทากด้วยระยะเวลาไม่แน่นอน (แต่นานกว่าห้าชั่วโมง) ขนาดของทากที่อาเจียนออกมาลดลงเมื่อเวลาผ่านไป
**ตัวอย่างการใช้:** ในห้องแห่งความลับ รอนพยายามใช้กับเดรโก แต่คาถาสะท้อนกลับใส่ตัวเขาเอง
### Sonorus

**เปล่งเสียง:** โซโนรัส
**ผลของเวทมนตร์:** ขยายเสียงให้ดังขึ้นด้วยเวทมนตร์ ทำหน้าที่เหมือนโทรโข่ง คาถาตรงข้ามคือ ไควเอตตัส
**ตัวอย่างการใช้:** ลูโด แบ็กแมนและคอร์นีเลียส ฟัดจ์ใช้ในถ้วยอัคนีที่ควิดดิชเวิลด์คัพและการประลองเวทไตรภาคี และโวลเดอมอร์ใช้ระหว่างการสู้รบที่ฮอกวอตส์ในเครื่องรางยมทูต
### Specialis Revelio

**เปล่งเสียง:** สเปซิอาลิส เรเวลิโอ
**ผลของเวทมนตร์:** ทำให้วัตถุนั้นแสดงความลับหรือคุณสมบัติทางเวทมนตร์
**ตัวอย่างการใช้:** เฮอร์ไมโอนี่ใช้กับตำราปรุงยาขั้นสูงของแฮร์รี่เพื่อดูรายละเอียดเพิ่มเติม, เออร์นี แมกมิลลันใช้เพื่อค้นหาส่วนประกอบของน้ำยา
### (Stinging Hex)

**ผลของเวทมนตร์:** ทำให้ผู้ต้องคำแช่งรู้สึกเหมือนถูกผึ้งต่อย ทำให้เกิดตุ่มนูนสีแดง และบางครั้งทำให้บริเวณที่ถูกคำแช่งได้รับอักเสบอย่างรุนแรง
**ตัวอย่างการใช้:** แฮร์รี่เคยเสกคาถานี้ครั้งหนึ่งในสเนปโดยไม่ได้ตั้งใจระหว่างการเรียนสะกดใจในภาคีนกฟีนิกซ์ เฮอร์ไมโอนี่เสกคำแช่งนี้ใส่แฮร์รี่ในเครื่องรางยมทูตเพื่อปลอมลักษณะภายนอกของแฮร์รี่
### Stupefy (คาถาสะกดนิ่ง)

**เปล่งเสียง:** สตูเปฟาย
**ผลของเวทมนตร์:** ปล่อยลำแสงสีแดงออกมา แล้วทำให้เหยื่ออยู่ในสภาพหมดสติ
**ตัวอย่างการใช้:** เห็นใช้ครั้งแรกโดยเจ้าหน้าที่กระทรวงที่ควิดดิชเวิลด์คัพ และอีกหลายครั้งตลอดทั้งเรื่อง เป็นคาถาพื้นฐานสำหรับการต่อสู้
**หมายเหตุ:** แฮกริดสามารถทนคาถาสะกดนิ่งได้หลายลำที่ส่งมาโดยตรงเพราะเป็นลูกครึ่งยักษ์ และในถ้วยอัคนี ต้องใช้พ่อมดหกถึงเจ็ดคนในการสะกดนิ่งมังกรเพียงตัวเดียว คาถานี้หากร่ายไปยังเป้าหมายเดียวกันพร้อมกันหลายคนจะมีผลรุนแรงขึ้น
### (Switching Spell)

**ผลของเวทมนตร์:** ทำให้วัตถุสองสิ่ง**สลับที่**กัน
**ตัวอย่างการใช้:** เนวิลล์เรียนคาถานี้ในชั้นเรียนแปลงร่างในถ้วยอัคนี และพลาดไปสลับที่หูตัวเองกับกระบองเพชร

T
-

### (Taboo)

**ผลของเวทมนตร์:** คำแช่งที่อาจเสกไว้กับคำหรือชื่อ เมื่อใดที่เอ่ยคำนั้นออกมาจะเกิดคลื่นรบกวนเวทมนตร์จะซึ่งเตือนผู้ร่ายคาถา**คำต้องห้าม**ถึงตำแหน่งของผู้พูด คาถาป้องกันใด ๆ ที่มีผลอยู่รอบตัวผู้พูดขณะนั้นจะถูกทำลายไปด้วยหากเอ่ยคำต้องห้ามนี้ออกมาดัง ๆ
**ตัวอย่างการใช้:** คาถานี้แช่งไว้กับคำว่า "โวลเดอมอร์" แฮร์รี่ รอน และเฮอร์ไมโอนี่จึงถูกตามรอยได้ที่ถนนท็อตแนมคอร์ด และต่อมา ทำให้ทั้งสามถูกจับตัวโดยผู้เสพความตายไปยังคฤหาสน์มัลฟอย
### Tarantallegra

**เปล่งเสียง:** ทารันทัลเลกร้า
**ผลของเวทมนตร์:** ทำให้ขาของเหยื่อเต้นอย่างไม่อาจควบคุมได้ ดังนั้นเหยื่อไม่สามารถควบคุมการเคลื่อนไหวของตัวได้
**ตัวอย่างการใช้:** ครั้งแรกเดรโกใช้ใส่แฮร์รี่ในชมรมการต่อสู้ตัวต่อตัวในห้องแห่งความลับ สามารถหยุดโดยใช้คาถาไฟไนท์ ดังที่ปรากฏในภาคีนกฟีนิกซ์, ผู้เสพความตายใส่คาถานี้ใส่เนวิลล์ในกองปริศนา ทำให้ลูกแก้วคำทำนายหล่นลงมาแตก
**ที่มาของชื่อ:** คำนี้คล้ายกับการเต้นแบบทารันเทลลา
### Tergeo

**เปล่งเสียง:** เทอร์จิโอ
**ผลของเวทมนตร์:** ดูดวัสดุจากพื้นผิว (เช่น เลือด หมึก ฝุ่น เป็นต้น)
**ตัวอย่างการใช้:** เฮอร์ไมโอนี่ใช้คาถานี้ในเจ้าชายเลือดผสมเพื่อลบเลือดจากใบหน้าของแฮร์รี่ เช่นเดียวกับดูดหมึกที่หกใส่เรียงความของรอน รอนใช้ทำความสะอาดผ้าเช็ดหน้าในเครื่องรางยมทูต และปัดฝุ่นภาพของเกลเบิร์ต กรินเดลวัลด์ในบ้านของบาธิลดา แบ็กช็อต
### (Tongue-Tying Curse)

**ผลของเวทมนตร์:** คำสาปซึ่งป้องกันมิให้ข้อมูลบางอย่างถูกเปิดเผยโดยบุคคลที่ถูกคำสาป คำสาปนี้แสดงให้เห็นว่าทำให้ลิ้นม้วนกลับไปข้างหลังชั่วคราว
**ตัวอย่างการใช้:** พบในเครื่องรางยมทูต โดยใช้กับสเนปหรือแขกที่ไม่ได้รับเชิญอื่น ๆ ที่มาบ้านเลขที่ 12 กริมโมลด์เพลซ มิให้ทรยศโดยบอกตำแหน่งให้แก่คนอื่น ๆ
### (Trip Jinx)

**ผลของเวทมนตร์:** ทำให้เหยื่อสะดุดล้ม
**ตัวอย่างการใช้:** เดรโกใช้ในภาคีนกฟีนิกซ์ เพื่อจับแฮร์รี่ระหว่างที่เขากำลังหลบหนีเมื่อกองทัพดัมเบิลดอร์ถูกจับได้

U
-

### (Unbreakable Vow)

**ผลของเวทมนตร์:** ทำปฏิญาณที่ผู้ถูกเสกไม่อาจละเมิดได้ หากไม่ปฏิบัติตาม ผลที่ได้รับคือความตาย คาถานี้แสดงให้เห็นเป็นรูปโซ่ไฟเชื่อมมือที่ประสานกันของผู้ที่ทำปฏิญาณ ไฟจะปล่อยออกมาจากไม้กายสิทธิ์ของผู้พันธนา (พยานปฏิญาณ) ทุกครั้งที่ผู้ทำปฏิญาณให้คำมั่น
**ตัวอย่างการใช้:** สเนปทำ**ปฏิญญาณไม่คืนคำ**กับนาร์ซิสซา มัลฟอยในช่วงต้นของเจ้าชายเลือดผสม โดยปฏิญาณว่าจะช่วยลูกชายของเธอ เดรโก ในงานที่มอบหมายโดยโวลเดอมอร์ให้สำเร็จ และดำเนินการต่อให้สำเร็จหากเขาล้มเหลว
### (Undetectable Extension Charm)

**ผลของเวทมนตร์:** ทำให้ความจุของภาชนะหรือสถานที่เพิ่มขึ้น โดยไม่เปลี่ยนแปลงรูปลักษณ์ภายนอกของวัตถุ
**ตัวอย่างการใช้:** คาถานี้เสกใส่รถของคุณวีสลีย์เพื่อให้ทุกคนสามารถเดินทางไปยังสถานีกริงกรอตส์ได้ในห้องแห่งความลับ เฮอร์ไมโอนี่ร่ายคาถานี้ใส่กระเป๋าลูกปัดขนาดเล็กของเธอในเครื่องรางยมทูต
### (Unbreakable Charm)

**ผลของเวทมนตร์:** ทำให้วัตถุไม่แตก
**ตัวอย่างการใช้:** เฮอร์ไมโอนี่ใช้คาถานี้ในถ้วยอัคนีกับโถแก้วที่มีริตาร์ สกีตเตอร์ในร่างแอนนิเมจัสไม่ได้ลงทะเบียนอยู่ เพื่อทำให้เธอกลับร่างคืนเป็นมนุษย์ไม่ได้

W
-

### Waddiwasi

**เปล่งเสียง:** วาดดิวาซี่
**ผลของเวทมนตร์:** เสกให้ส่งของขนาดเล็กพุ่งไปในอากาศ
**ตัวอย่างการใช้:** ใช้ครั้งเดียวตลอดเรื่อง โดยลูปินในนักโทษแห่งอัซคาบัน โดยปล่อยก้อนหมากฝรั่งจากรูกุญแจที่พีฟส์ใส่เข้าไป เข้าไปในจมูกของพีฟส์
### Wingadium Leviosa (คาถายกของ)

**เปล่งเสียง:** วิงการ์เดียม เลวีโอซ่า
**ผลของเวทมนตร์:** ทำให้วัตถุลอยขึ้น
**ตัวอย่างการใช้:** เห็นครั้งแรกในศิลาอาถรรพ์ เมื่อชั้นเรียนปีหนึ่งของฟลิตวิกฝึกคาถานี้กับขนนก ในเล่มเดียวกัน รอนใช้คาถานี้ยกไม้ตะบองของโทรลล์ภูเขา แฮร์รี่ใช้เพื่อยึดตัวเองกับมอเตอร์ไซค์ของแฮกริดในเครื่องรางยมทูต

อ้างอิง
-------

1. ↑  Potter spells from CBBC. Retrieved on August 25, 2007.
2. 1 2  BBC Big Read Transcript เก็บถาวร 2007-11-03 ที่ เวย์แบ็กแมชชีน from MuggleNet Retrieved on, 23 August 2007.  *(Note: this is a transcript of a BBC television program)*
3. ↑  Spells and Charms in Latin เก็บถาวร 2011-01-01 ที่ เวย์แบ็กแมชชีน from About.com Retrieved on August 25, 2007.
4. ↑  Madika (5 August 2004). "Japanese Press Conference PoA". คลังข้อมูลเก่าเก็บจากแหล่งเดิมเมื่อ 2010-06-21. สืบค้นเมื่อ 23 August 2007.
5. ↑  Rowling, J. K. (2008-04-14). Statement of J.K. Rowling in testimony during the WB and JKR vs. RDR Books. Retrieved on 2008-04-22 from  เก็บถาวร 2009-07-26 ที่ เวย์แบ็กแมชชีน.
6. ↑  Danker, Frederick William, ed. A Greek–English Lexicon of the New Testament and other Early Christian Literature. Chicago, Illinois: University of Chicago Press, 2000.
7. 1 2  Simpson, D P. Cassell's Latin Dictionary. New York, New York: Wiley Publishing, Inc. 1968.
8. ↑  "J.K.Rowling Official Site". คลังข้อมูลเก่าเก็บจากแหล่งเดิมเมื่อ 2008-08-23. สืบค้นเมื่อ 2011-06-18.
9. 1 2 3  CBBC newsround. Note that the answers are given here as 1c, 2b, 3b, 4a, 5c.
10. ↑  Perseus Project, *Tufts University*, accessed 18 March 2008.
11. 1 2 3 4 5 6 7 8  "CBBC Newsround". 12 July 2005. สืบค้นเมื่อ 23 August 2007. Note answers are given as "1F, 2K, 3B, 4I, 5G, 6H, 7J, 8C, 9D, 10E, 11A". *BBC News*. 12 July 2005.
12. ↑  "Expelliarmus! Harry Potter and the Path to Gandhian Non-Violence". 5 August 2007. สืบค้นเมื่อ 18 December 2010.
13. ↑  HPL: Encyclopedia of Spells: R

| * ด
* ค
* ก
*แฮร์รี่ พอตเตอร์* โดย เจ. เค. โรว์ลิง |
| --- |
| โลกเวทมนตร์ |
| หนังสือ | 

|  |  |
| --- | --- |
| นวนิยายหลัก | 
* *ศิลาอาถรรพ์*
* *ห้องแห่งความลับ*
* *นักโทษแห่งอัซคาบัน*
* *ถ้วยอัคนี*
* *ภาคีนกฟีนิกซ์*
* *เจ้าชายเลือดผสม*
* *เครื่องรางยมทูต*

 |
| งานสมทบ | 
* *สัตว์มหัศจรรย์และถิ่นที่อยู่*
* *ควิดดิชในยุคต่าง ๆ*
* *นิทานของบีเดิลยอดกวี*
* *แฮร์รี่ พอตเตอร์กับเด็กต้องคำสาป*

 |
| เรื่องสั้น | 
* *พรีเควล*
* *ฮอกวอตส์: คู่มือที่ไร้ความสมบูรณ์และความน่าเชื่อถือ*
* *เรื่องสั้นจากฮอกวอตส์ ว่าด้วยเรื่องอำนาจ, การเมือง และพ็อลเทอร์ไกสท์อันแสนน่ารำคาญ*
* *เรื่องสั้นจากฮอกวอตส์ ว่าด้วยเรื่องความกล้าหาญ, ความยากลำบาก และงานอดิเรกสุดอันตราย*

 |

 |
| ภาพยนตร์ | 

|  |  |
| --- | --- |
| *แฮร์รี่ พอตเตอร์* | 
* *ศิลาอาถรรพ์*
* *ห้องแห่งความลับ*
* *นักโทษแห่งอัซคาบัน*
* *ถ้วยอัคนี*
* *ภาคีนกฟีนิกซ์*
* *เจ้าชายเลือดผสม*
* *เครื่องรางยมทูต ภาค 1*
* *เครื่องรางยมทูต ภาค 2*

 |
| *สัตว์มหัศจรรย์* | 
* *สัตว์มหัศจรรย์และถิ่นที่อยู่*
* *อาชญากรรมของกรินเดลวัลด์*
* *ความลับของดัมเบิลดอร์*

 |

 |
| ตัวละคร | 
* แฮร์รี่ พอตเตอร์
* รอน วีสลีย์
* เฮอร์ไมโอนี่ เกรนเจอร์
* อัลบัส ดัมเบิลดอร์
* ลอร์ดโวลเดอมอร์
* เซเวอร์รัส สเนป
* รูเบอัส แฮกริด
* เดรโก มัลฟอย
* บุคลากรฮอกวอตส์
* ภาคีนกฟีนิกซ์
* กองทัพดัมเบิลดอร์
* ผู้เสพความตาย
* รายชื่อตัวละครในแฮร์รี่ พอตเตอร์

 |
| จักรวาล | 
* ฮอกวอตส์
* กระทรวงเวทมนตร์
* สถานที่
* เวทมนตร์
* สัตว์วิเศษ
* วัตถุเวทมนตร์
* การปรุงยา
* ควิดดิช
* มักเกิล
* คาถา
* ลำดับเวลา

 |
| งานที่เกี่ยวข้อง | 
* พอตเตอร์มอร์

 |
| อิทธิพลสืบเนื่อง | 

|  |  |
| --- | --- |
| วิดีโอเกม | 
* *เดอะกอบเล็ตออฟไฟร์*
* *เจ้าชายเลือดผสม*
* *ฮอกวอตส์มิสทะรี*
* *วิซาร์ด ยูไนท์*
* *ฮอกวอตส์ เลกาซี*

 |
| สวนสนุก | 
* โลกมหัศจรรย์ของแฮร์รี่ พอตเตอร์
	+ แฮร์รี่ พอตเตอร์ กับการผจญภัยต้องห้าม
	+ การท้าทายจากมังกร
	+ เที่ยวบินฮิปโปกริฟฟ์
	+ การผจญภัยบนรถมอเตอร์ไซค์วิเศษของแฮกริด
	+ การหลบหนีจากธนาคารกริงกอตส์
	+ รถไฟสายด่วนฮอกวอตส์

 |
| นิทรรศการ | 
* แฮร์รี่ พอตเตอร์: ดิเอ็กซิบิชั่น
* แฮร์รี่ พอตเตอร์: ประวัติศาสตร์เวทมนตร์
* วอร์เนอร์บราเธอส์สตูดิโอทัวร์ลอนดอน

 |

 |
| 
* หมวดหมู่ หมวดหมู่

 |